b'\n_START_ARTICLE_\nNK Imotski\n_START_SECTION_\nPovijest\n_START_PARAGRAPH_\nNogometni klub Imotski je osnovan na Uskrs, 31. o\xc5\xbeujka 1991. godine, na dan pogibije Josipa Jovi\xc4\x87a na Plitvicama. Prvi predsjednik kluba bio je Ante \xc4\x90uka - Kris. Ipak, klub je sljedbenik Mladosti iz Prolo\xc5\xa1ca osnovane 1974. godine, kasnije nazvane Imotska krajina. Imotski je s Imotskom krajinom u sezoni 2001./2002. zamijenio tre\xc4\x87eliga\xc5\xa1ki razred natjecanja drugoliga\xc5\xa1kim, jer Prolo\xc5\xbeani nisu imali dovoljno novca za taj nivo natjecanja._NEWLINE_Najte\xc5\xbee je bilo upravo 2002. godine, za opstanak u 2. HNL, kada je klub uspio, nakon sto je Marinko Boban preuzeo klub, u 15 kola susti\xc4\x87i prednost \xc5\xbdminja od 14 bodova._NEWLINE_U sezoni 2011./2012. klub je ostvario najvi\xc5\xa1i plasman u povijesti, 5. mjesto u 2. HNL. Sezonu kasnije klub je ispao u 3. HNL - Jug, ali je i osvojio \xc5\xbeupanijski kup, te se kvalificirao u pretkolo Hrvatskog nogometnog kupa._NEWLINE_Predsjednik NK Imotskog je Josip Bu\xc5\xa1i\xc4\x87, a trener seniorske mom\xc4\x8dadi Ante Knezovi\xc4\x87 Zuba.\n_START_SECTION_\nStadion\n_START_PARAGRAPH_\nGospin dolac naziv je dobio po zavjetnoj crkvici Gospe od An\xc4\x91ela koja se nalazi u njegovoj blizini. Nalazi se u vrta\xc4\x8di podno imotske kule Topane, s koje se nakon oslobo\xc4\x91enja od Turaka dometom topa odre\xc4\x91ivala granica izme\xc4\x91u Hrvatske, u to vrijeme u okviru Habsbur\xc5\xa1ke monarhije i Osmanlijskog Carstva._NEWLINE_Po prvobitnim je planovima trebao biti izgra\xc4\x91en za potrebe Mediteranskih igara u Splitu 1979. godine, ali gradnja je po\xc4\x8dela tek 1987. i trajala je dvije godine. Specifi\xc4\x8dno zdanje kapaciteta je 3.500 sjeda\xc4\x87ih mjesta.\n_START_SECTION_\nGrb\n_START_PARAGRAPH_\nGrb NK Imotskog sastoji se od hrvatskoga \xc5\xa1ahiranoga grba unutar koje se nalazi Topana, koja asocira na grad Imotski. \xc5\xa0ahirani grb i Topana su obavijeni bijelom kru\xc5\xbenicom u kojoj pi\xc5\xa1e nogometni klub Imotski.\n_START_SECTION_\n\xc5\xa0portska oprema\n_START_PARAGRAPH_\nIgra\xc4\x8di Nogometnog Kluba Imotski nose bijele (glavne tj. doma\xc4\x87e) dresove marke Kappa. Na pole\xc4\x91ini dresova pi\xc5\xa1u brojke igra\xc4\x8da crnim slovima. Hla\xc4\x8dice su tako\xc4\x91er bijele boje, na lijevoj nogavici je znak marke Kappa a na desnoj broj igra\xc4\x8da (isti kao na majici)._NEWLINE_Gostuju\xc4\x87i dresovi (ponekad ih se koristi i doma) nogometnog kluba Imotski su marke Kappa. Gornji dio je cijeli crven. S prijeda dres na sebi nema nikakvih natpisa, dok na pole\xc4\x91ini se nalaze brojevi igra\xc4\x8da napisani bijelom bojom. Hla\xc4\x8dice su bijele boje na kojima nepi\xc5\xa1e ni\xc5\xa1ta.\n_START_SECTION_\nNavija\xc4\x8di\n_START_PARAGRAPH_\nNavija\xc4\x8di nogometnog kluba Imotski su Galantari. Naziv su dobili po Matanu i ostalim galantarima iz popularne serije "Prosjaci i sinovi". Ve\xc4\x87 desetak godina prate klub te su slu\xc5\xbebeno organizirani kao Udruga gra\xc4\x91ana.'